Universis presentes litteras inspecturis, etc. Noveritis quod in presentia nostra constitutus dictus Perochonus crucesignatus legavit in puram eleemosynam Amorosae uxoris suae ad vitam ipsius Amorosae, si dicto Perochon ante ipsam mors continget, omnia bona sua mobilia et immobilia et etiam acquisita, ita tamen quod ipse legat in perpetuum proposito et conventui Sancti Benedicti Salensis quinque solidos, pro anniversario suo annuatim celebrando in ecclesia Sancti Benedicti, annuatim redditus percipiendos in domum suam, quecumque possident dictam domum, et alios quinque solidos in vineis suis sitis apud Rosines annuatim redditus percipiendos, quicumque possiderit dictas vineas, pro anniversario dictae Amorosae uxoris suae annuatim in dicta ecclesia celebrando; et dicta Amorosa dicto Perochon marito suo legavit in puram eleemosinam omnia bona sua, si tamen mors continget ante ipsum ad vitam tantummodo dicti Perochon. Datum anno Domini 1218. Sigillatum.